Guinea

| image_map                = 
| map_caption            =
| capital                = Conakry
| coordinates                = 
| largest_city                = Conakry
| official_languages                = French
| ethnic_groups                = 
}}

Lefatshe la **Guinea** le le bidiwang **Republic of Guinea** ka semmuso, ke lefatshe le le mo lotshitshing lwa bophirima jwa Aforika. Mo molelwaneng wa lone kwa bophirima ke lewatle la Atlantic, lefatshe la Guinea-Bissau kwa bokone-bophirima, Senegal kwa bophirima, Mali kwa bokone-botlhaba, Ivory Coast kwa borwa-botlhaba le Sierra Leone le Liberia kwa borwa. Nako tse dingwe le bidiwa Guinea-Conakry, e le leina le le tswang mo toropokgolo ya lone Conakry, go le farologanya le mafatshe a mangwe mo kgaolong jaaka Guinea-Bissau le Equatorial Guinea. Lefatshe la Guinea le na le palo ya batho e le di milone di le lesome le bone, mme le bophara jwa dikete di le makgolo a mabedi, masome a mane le botlhano.

Pele ga le tsaya boipuso ka ngwaga wa 1958, le ne le bidiwa French Guinea. Masole a kile a menola puso ya lefatshe le. Morago ga masome a dingwaga a go laolwa ke puso, le ne la tshwara ditlhopho ka ngwaga wa 2010.Fa le ntse le tsweletse le tshwara ditlhopho tsa diphathi tse dintsi, le tsweletse ka go itemogela dintwa tsa merafe, tshenyetso sechaba le go tshwenngwa ke ba sesole le ba sepodise. ka ngwaga wa 2011, lefatshe la United States le ne la supa gore go tshwenngwa ke makgotla a tshireletso le go tshwenngwa ga basadi le bana ke nngwe ya tsuololo ya ditshwanelo tsa batho. Ka ngwaga wa 2021, lekoko la sesole le ne la thankgola tautona Alpha Conde mme ba emisa molao-motheo.

Batho ba tumelo ya Islam ke bone ba leng bantsi kwa lefatsheng leo, ba dira 90% ya baagi ba koo.Lefatshe le kgaogantswe gane: Maritime Guinea mo lotshitshing lwa lewatle la Atlantic, Fouta Djallon, Upper Guinea kwa bokone-bophirima le Guinee forestiere kwa go leng dikgwa. Teme ya French, e e leng yone puo ya semmusoo e dirisiwa mo dikolong, mo pusong le mo metsweding ya dikgang. Diteme di feta masome a mabedi le bone tsa mo gae di a buiwa, mme tse dikgolo e le Susu, Pular le Maninka tse di buiwang thata kwa Maritime Guinea, Fouta Djallon le Upper Guinea, fa kwa Ginee forestiere go buiwa dipuo tse difarologaneng. Itsholelo ya kwa Guinea e ikaegile ka temothuo le ditswammung. Ke lefatshe la bobedi ka bogolo mo thekisong ya bauxite, mme gape le na le diteemane le gauta. Go ya ka patlisiso ya ngwaga wa 2018, 66.2% ya batho ba amiwa ke leuba mme 16.4% bone go le bonolo go ka nna mo leubeng.

## Leina
Lefatshe la Guinea le filwe leina la lone go tswa mo kgaolong ya Guinea e e mo Gulf of Guinea. Kgaolo e e phuthulogela kwa bokone mme e felele kwa Sahel. Leina la sekgoa la Guinea le tswa mo lefokong la Portuguese le le reng Guine. Ka ngwaga wa 1978, leina la semmuso e ne ya nna People's Revolutionary Republic of Guinea. Ka ngwaga wa 1984, lefatshe le ne la fiwa leina la Republic of Guinea morago ga loso lwa tautona wa ntlha Ahmed Sekou Toure.

## Popego ya lefatshe
Lefatshe la Guinea le tlhakanetse molelwane le la Guinea-Bissau kwa bokone-bophirima, Senegal kwa bokone, Mali kwa bokone-botlhaba, Ivory Coast kwa botlhaba Sierra Leone kwa borwa-bophirima le Liberia kwa borwa. Lefatshe le dira popego ya ngwedi o o sephatlo ka le sokame go tswa kwa borwa-botlhaba go ya kwa bokone le bophirima. Metswedi ya noka ya Niger, Gambia le Senegal yotlhe e fitlhelwa kwa Guinea Highlands. 

## Metswedi